A piac különbséget tesz az azonnali (spot) piac (másnapi vagy következő hónapra leszállítandó gáz ára) és a határidős (futures vagy forward) piac (későbbi, meghátorozott hónapokra, negyedévekre vagy évekre leszállítandó gáz ára) között. Ezt a különbséget nem lehet elégszer hangsúlyozni. Bár a lenti ábra szemléletesen megmutatja, hogy a két típusú ár között van korreláció, az abszolút árszintek akár több euróval is eltérhetnek egymástól. Amikor jövőbeli időszak beszerzéséről vagy árfixálásáról döntünk, akkor az adott időszak határidős árait kell figyelni, amikor tisztán tőzsdei áron vásároljuk a gázt, akkor az azonnali piac árreferenciája számít.Az angol gáztőzsde, az NBP árainak alakulása 2010-től 2018-ig. Kék vonal: azonnali spot árak, fekete: határidős (futures) árak. (az árak itt az Egyesült Királyságban használatos századfont/therm-ben vannak feltüntetve) Forrás: TimeraMíg a határidős árakat a hosszú távú piaci várakozások mozgatják (termelés szintje, LNG-terminálok, gáztárolói helyzet, globális kereslet és kínálat), addig a spotárakat sokkal inkább a pillanatnyi faktorok (időjárás, infrastruktúrák vagy termelés esetleges időszakos kiesése, aktuális tárolói töltöttség). A cikkben a csúcsárra vonatkozó megállapítások a határidős árakra vonatkozik, a spotárak maximumát március elején tapasztalhattuk, ahogy arról facebook-oldalunkon be is számoltunk: